**Salt Bank obține recunoaștere internațională: premiul „Best Use of Tech in Retail Banking” la Banking Tech Awards 2024**

**București, 5 Decembrie 2024** – Salt Bank, primul neobank românesc, a primit recunoaștere internațională la Londra, în cadrul **Banking Tech Awards 2024**, câștigând premiul pentru **Best Use of Tech in Retail Banking**, o reușită care reflectă munca echipei și a partenerilor săi, **GFT și Engine by Starling**. În mai puțin de un an, Salt Bank a creat o soluție bancară complet digitală, simplă și adaptată cerințelor clienților de azi.

Pe lângă premiul câștigat, Salt Bank a fost nominalizată și la alte două categorii importante – **Best Bank & FinTech Partnership** și **Newcomer Banking & Finance Brand** – confirmând că inovațiile sale încep să fie remarcate în sectorul bancar digital.

**„Acest premiu este o onoare pentru noi și o validare importantă a tehnologiei care stă la baza Salt Bank. Este prima recunoaștere internațională majoră pe care o primim și un semn clar că soluțiile noastre sunt apreciate nu doar de clienți, ci și de experții din industrie. Distincția arată cât de valoroasă este tehnologia în jurul căreia am construit banca – o tehnologie care face posibilă o experiență financiară simplă, accesibilă și personalizată. Banking Tech Awards ne încurajează să continuăm să inovăm și să dezvoltăm produse care răspund nevoilor clienților noștri,”** a declarat Gabriela Nistor, CEO Salt Bank.

**Tehnologie de top, parteneriate strategice**

Colaborarea cu partenerii **GFT** și **Engine by Starling** a fost esențială în construirea unei soluții cloud-native care optimizează fiecare aspect al operațiunilor bancare. Aceasta include securitatea tranzacțiilor, simplificarea proceselor interne și crearea unei experiențe pentru utilizator unice, oferind în același timp produse financiare moderne și personalizate.

**Performanțe remarcabile într-un timp record**

De la lansarea sa în **aprilie 2024**, Salt Bank a atras peste **290.000 de clienți**, devenind rapid un brand cunoscut în piața bancară românească. Prin intermediul aplicației sale, Salt Bank permite utilizatorilor să își gestioneze finanțele rapid, simplu și în siguranță, oferind o alternativă modernă la serviciile bancare tradiționale.

**Banking Tech Awards – un etalon al excelenței**

De 25 de ani, **Banking Tech Awards** onorează liderii și inovatorii care modelează viitorul industriei financiare. Premiile subliniază contribuțiile remarcabile din sectorul bancar și rolul vital al tehnologiei în transformarea modului în care clienții interacționează cu serviciile financiare.

Premiul câștigat de Salt Bank pune România pe radarul inovației financiare internaționale, arătând că tehnologia și ideile curajoase pot transforma modul în care oamenii interacționează cu serviciile bancare.

**Despre Salt Bank:**

Salt Bank este mai mult decât un neobank; este viitorul banking-ului digital în România, pregătit să ofere servicii financiare persoanelor fizice cu cetățenie română, la standarde internaționale, cu un puternic accent pe tehnologie și conformitate regulatorie.

Salt Bank, cu sediul în România, este deținută integral de Grupul Financiar Banca Transilvania – cea mai mare bancă din SEE.